**Referat fra møde i bestyrelsen Kløverbladet torsdag den 6. marts 2008.**

**Til stede: Klaus, Christian, Marc, Thommi og Karin (referent)**

**Dagorden:**

1. **Siden sidst**
2. **Tilbagebetaling af vejbidrag**
3. **Forberedelse af generalforsamling**
4. **Evt.**

**Ad. 1.**

I forbindelse med den løbende renovering af legepladsen skal der opsættes et nyt gyngestativ. Det blev besluttet at sætte det ved de andre legeredskaber hvis det kan lade sig gør mht. sikkerhedsafstand, hvis ikke sættes det på den ”gamle” plads. Ansvarlig Marc.

Der skal følges op på ”Den Grønne Linie” ang. opsætning af skilte med hund i snor, alternativt kontaktes Vej & Park (Center for Anlæg og Udbud). Ansvarlig Klaus.

**Ad 2.**

Det blev besluttet at igangsætte tilbagebetaling af vejbidrag i overensstemmelse med beslutning fra generalforsamlingen, marts 2007. Tilbagebetalingen angår de indbetalte bidrag til vejfonden for perioden 1999 – 2003. Fra 2004 og fremefter er der ikke betalt bidrag til vejfonden. Det blev videre besluttet at tilbageholde kr. 100.000 til imødegåelse af eventuelle krav i forbindelse med tilbagebetalingen samt til løbende vedligeholdelse af vejen. Det samlede tilbagebetalingsbeløb kan ikke dækkes af indestående på kontoen. Det er derfor nødvendigt at en udgift på ca. kr. 175.000 fratrækkes i det samlede tilbagebetalingsbeløb. Den udgift fordeles efter den gældende og tinglyste fordelingsnøgle.

**Ad. 3**

Der indkaldes til generalforsamling den 31.03.08 i Valby Medborgerhus kl. 19.00

Bestyrelsen gennemgik flg. punkter:

Bestyrelsens beretning: Herunder orientering om ny MC butik, byggeri i Karensgade og Gerdasgade og nye lejere i Carl Jacobsens Vej 16 samt tilbagebetaling fra Vejfonden. Under det punkt blev bestyrelsen orienteret om brevet fra revisoren, det skal nu underskrives af revisoren og medsendes indkaldelsen.

Fremlæggelse af regnskab og budget : Christian gennemgik årsregnskab og budget og herunder besluttede bestyrelsen at foreslå en betaling til grundejerforeningen på 500,- kr. årligt pr. matrikel og et vejbidrag på 0,- kr. Det blev også besluttet at den nuværende bestyrelse ikke ønsker vederlag for arbejdet.

Graves Graversen foreslås som referent og der prøves at finde en dirigent, idet Lisbeth Ritter desværre ikke havde mulighed for at påtage sig opgaven pga. møde andetsteds: Ansvarlig Klaus .

Idrætsforeningen afholder som sædvanligt generalforsamling en time før grundejerforeningens generalforsamling.

Praktisk:

Dagsorden . Klaus

Brev fra revisor og tryk af regnskab, budget o.a. :Christian

Ajourføring af adresselister og etiketter: Thommi

Pakning af breve: Karin

Udsending/uddeling: Karin + div. børn

**Ad.4**

Der var intet under dette punkt.